Liverpool slet seg til åpningsseier
0Liverpool 0Southampton Sturridge har presset på seg til å levere nå som Luis Suarez er solgt til Barcelona, og han fikk i så måte en perfekt start. - Det er klart det er mer press på meg nå som Luis Suarez er ute av laget. Det er viktig for meg selv og for guttene å heve oss, og det er viktig for oss som et kollektiv at vi scorer mål, sa Sturridge da han ble intervjuet etter kampen. - Om vi er sterkere denne sesongen? Jeg tror det. Det handler ikke om mangel på respekt for Luis. Han er en stor spiller og vil bli savnet, men vi kommer oss videre og har bevist at vi kan vinne kamper og score mål, la 24-åringen til. Likevel måtte de altså slite for poengene søndag. Da dommer Mark Clattenburg blåste av etter fire overtidsminutter kunne hjemmefansen puste lettet ut. - Vi scoret to veldig gode mål , og vier veldog fornøyd med seieren. De kastet alt mot oss på slutten, men vi holdt unna, sa Liverpool-manager Brendan Rodgers til Sky Sports. Southampton var centimetere fra en utlining i sluttminuttene da Morgan Schneiderlin var centimetere fra å sørge for 2-2. Liverpool-keeper Simon Mignolet fikk såvidt en finger på skuddet før det smalt i undersiden av tverrliggeren. - Simon Mignolet gjorde en utrolig redning da han fikk dyttet den i tverrliggeren. Det var de tre poengene som var viktigst i dag, sa Rodgers. Nærmere kom ikke gjestene i det som var Ronald Koemans første kamp som Southampton-manager. Vinnermålet var det ikke uventet Sturridge som fikk æren av å sette inn vinnermålet etter at Raheem Sterling headet ham fram inne i feltet og den engelske landslagsspissen styrte inn 2-1-målet helt borte ved stolpen fra fem meters hold. Sportsbloggen: Du blir ikke bedre av å selge din beste spiller Liverpool styrte det meste i 1. omgang, dog uten å imponere. Men laget tok fortjent ledelsen da Jordan Henderson på lekkert vis spilte frem Raheem Sterling som stakk fra Southampton-forsvaret og behersket plasserte ballen forbi tidligere Celtic-keeper Fraser Forster. Gjestene fra sørkysten virket ikke spesielt målfarlige, men etter hvilen satte de Brendan Rodgers mannskap på prøve. Så kom utligningen etter 56 minutter da Clyne fikk en herlig hælpasning fra Dusan Tadic inne i feltet og banket ballen inn oppe i krysset til venstre for Mignolet. Steven Davis og Clyne hadde muligheter til å sende Southampton i ledelsen, men Liverpool holdt unna før Sturridge satte inn målet som sørget for tre poeng. - Jeg er veldig skuffet over sluttresultatet. Vi spilte en glimrende andreomgang og skapte de beste sjansene. Vi fortjente ikke å tape i dag, men det er fotball, sa Koeman. PS! Southampton vant 1-0 i tilsvarende oppgjør sist sesong. Da ble Dejan Lovren matchvinner. Han debuterte i dag for Liverpool. Også Rickie Lambert kom inn mot sin tidligere klubb.
(Liverpool-Southampton 2-1) Liverpool hadde store problemer i serieåpningen på Anfield, men stjernespiss Daniel Sturridge (24) ble matchvinner i det 79. minutt.